South Park – Nagyobb, hosszabb és vágatlan

A South Park – Nagyobb, hosszabb és vágatlan (eredeti cím: South Park: Bigger, Longer & Uncut) egész estés amerikai 2D-s számítógépes animációs filmvígjáték, amely a South Park című animációs tévéfilmsorozat alapján készült. Az Amerikai Egyesült Államokban 1999. június 30-án, Magyarországon pedig 2000. augusztus 24-én mutatták be a mozikban. 

A történet a négy nyolcéves South Park-i fiúról szól, akik beosonnak egy káromkodással és durvasággal teli mozifilmre, melyben két fiktív kanadai, Terrance és Phillip szerepel; a film címe: Seggtüzelők. A film után a fiúk még a szokottnál is többet káromkodnak, és a szülők és tanárok oldaláról kibontakozó megoldáskeresés nemzetközi krízissé, majd lassan egy háborúvá fejlődik az Amerikai Egyesült Államok és Kanada között. Egy másik cselekményszál Szaddám Huszeint mutatja be, aki világuralomra próbál törni meleg szeretőjével, Sátánnal.

A film egy musical, és tizenhárom dalt tartalmaz. A „Blame Canada” („Hibáztasd Kanadát”) című számot Oscarra jelölték, a díjkiosztón pedig Robin Williams adta elő.

A South Park – Nagyobb, hosszabb és vágatlan bekerült a Guinness Rekordok Könyvébe, mint minden idők legtöbb káromkodást tartalmazó animációs filmje.

A film obszcenitását bírálók nem csak a film nyelvezete ellen szólaltak fel, hanem a filmben az obszcenitást bírálók ábrázolása ellen is, akik háborút indítanak Kanada ellen, csak azért, mert Terrance és Phillip helytelenül viselkednek. Ennek ellenére a film mögött megbúvó üzenet az, hogy a szülők és a gondozók felelőssége megvédeni gyermekeiket attól, amit ők nem tartanak megfelelőnek, valamint az, hogy minden (főleg a filmek és a televízió) csupán szülői eszköz a vád megkerülésére. (Ezt jól összefoglalja a „Blame Canada” egyik sora, melyet szülők egy csoportja énekel: „Botrányt mímelni, mielőtt minket vádolnának bármivel!”)

Szereplők 
2000. augusztus 24-én mutatták be Magyarországon a mozikban a filmet. Azonban – mivel hamarabb szinkronizálták mint a sorozatot –, pár kivétellel nem a sorozatból megszokott szinkronszínészek adták a hangokat a szereplőknek. 10 évvel később (2010-ben) a Filmmúzeum tv-csatorna új szinkront készített a filmhez, amiben a jelenlegi sorozatbeli hangok hallhatóak. Az új szinkronos változat premierje 2010. december 31-én volt. Azóta többször is megismételték. A szűkös határidő miatt egyes jeleneteknél pár másodperce hallható az eredeti hangsáv.

Filmzene 
A film filmzenealbumát 1999. június 22-én adta ki az Atlantic Records. A dalok írója Trey Parker és Marc Shaiman.

Számlista 
 „Mountain Town” – Stan, Kenny, Kyle, Cartman, Sharon, Sheila
 „Uncle Fucka” – Terrance és Phillip
 „Wendy's Song” – Stan
 „It's Easy, Mmm'kay” – Mr. Mackey, South Park-i tanulók
 „Hell Isn't Good” – kommentár
 „Blame Canada” – Szülők
 „Kyle's Mom's a Bitch” – Eric Cartman
 „What Would Brian Boitano Do?” – Stan, Kyle, Cartman
 „Up There” – Sátán
 „La Resistance” – Gyerekek, Katonák, Szülők, Terrance és Phillip
 „I Can Change” – Szaddám Huszein
 „I'm Super” – Meleg Al
 „The Mole's Reprise” – Vakond
 „Mountain Town” (Reprise) – South Park lakosai
 „What Whould Brian Boitano Do? Pt. II” – DVDA
 „Eyes of a Child” – Michael McDonald

A „Mountain Town” című dal a „Belle” című dal paródiája a Szépség és a Szörnyeteg című Disney filmből.

Jegyzetek

További információk 
 

1999 filmjei
South Park
Paramount Pictures-filmek
Amerikai filmvígjátékok
Amerikai musicalfilmek
Warner Bros. Pictures-filmek
InterCom-filmek